Yucatán

Ti Yucatán (Panangibalikas nga Espaniol: [ɟ͡ʝukaˈtan] (dengngen)), opisial a ti Nawaya ken Naturay nga Estado ti Yucatán (Espaniol: Estado Libre y Soberano de Yucatán), ket maysa kadagiti 31 nga estado, a no mairaman ti Pederal a Distrito, ket mangbukel kadagiti 32 a Pederal nga Entidad ti Mehiko. Daytoy ket nabingbingay kadagiti 106 nga ili ken ti kapitolio a siudadna ket ti Mérida. Daytoy ket mabirukan idiay amianan a parte ti Peninsula Yucatán. Daytoy ket beddengan babaen dagiti estado ti Campeche iti abagatan a laud ken ti Quintana Roo iti abagatan a daya, ti Golpo ti Mehiko iti amianan nga aplayana. Sakbay ti isasangpet dagiti Espaniol iti Peninsula ti Yucatán, ti nagan idi daytoy a rehion ket Mayab. Inti pagsasao a Maya, maipatarus ti "ma' ya'ab" a kas "bassit". Daytoy ket nangruna idi a rehion para iti sibilisasion ti Maya, ken ditoy ti kaaduan a rimmang-ayanna, ken ditoy ti nagpundaran dagidi Maya dagiti siudad ti Chichen Itza, Izamal, Motul, Mayapan, Ek' Balam ken Ichcaanzihóo (tinawtawagan pay iti T'ho), itan ket ti Mérida. Dagiti nagibasaran Dagiti akinruar a silpo Dagiti midia a mainaig iti Yucatán iti Wikimedia Commons Pakaammo ti panagbiahe idiay Yucatán manipud iti Wikivoyage (iti Ingles) Heograpiko a datos a mainaig iti Yucatán iti OpenStreetMap (iti Espaniol) Gobierno ti Estado ti Yucatán